A viskoazh ez eus bet kalz levrioù moliac'h hag SF er gêr (ne gavit ket se dispar e yafe SF en dro e brezhoneg ivez ?) a-drugarez d'am zud. Lennet e veze The Lord of The Rings din pa oan bihan a-raok mont da gousket, ha lennet am boa anezho drezon ma-unan (hag an Hobbit) a-raok bezañ dek vloaz. E galleg siwazh, ma zo tro ganeoc'h da lenn Aotroù ar Gwalennoù e saozneg, grit, dre zek e vo lieskementet ar blijadur, d'an nebeutañ (an droidigezh c'hallek… n'eo ket gwall vat). O c'houzout eo bet troet an Hobbit gant ma zad, n'eo ket souezh kennebeut e vefen dedennet (ha mat eo an droidigezh, zoken ma c'hell bezañ diaes ha ma chom fazioù enni). Spi am eus e vo kavet un embanner da vont gant troidigezh AaG ur wezh bennak e brezhoneg, d'am soñj en defe plijet da Dolkien gwelet e levrioù er yezhoù keltiek.